text: Racerbil endte på taget på motorvejen
  07 oktober 2011 kl. 06.10
  Et vognbaneskift af en 35-årig kvinde var igår aftes grunden til, at en autotransporter med en racerbil på væltede og endte på taget.
  Uheldet skete ved 18.30-tiden, hvor kvinden foretog et vognbaneskift på motorvejen ved Bramdrupdam.
  Det blev en 23-årig mand så forskrækket over, at han kom ud i rabatten, slingrede og ramte autotransporteren, der blev ført af en 42-årig mand. Det skriver Radio VLR.
  Ingen kom til skade.
  Autotransporteren væltede og endte på taget midt på motorvejen. Der skete ifølge Sydøstjyllands Politi kun ringe materielle skader og ingen person kom til skade.
  Motorvejen var under oprydningsarbejdet lukket i nordgående retning i flere omgange.
  